
Parlamentul României

Camera Deputaţilor

	       Comisia juridică, de disciplină şi imunităţi


	Comisia pentru apărare, ordine

publică şi siguranţă naţională




                                                                                                       PLx 274/2009
                                                                                                  Bucureşti, 10.06.2009
RAPORT  COMUN 

asupra proiectului de Lege pentru ratificarea Acordului între Guvernul României şi Guvernul Republicii Ungare privind colaborarea în domeniul prevenirii şi combaterii criminalităţii transfrontaliere, semnat la Szeged la 21 octombrie 2008
 

În conformitate cu prevederile art.95 şi 115 din Regulamentul Camerei Deputaţilor, republicat, Comisia juridică, de disciplină şi imunităţi şi Comisia pentru apărare, ordine publică şi siguranţă naţională au fost sesizate, spre dezbatere în fond, în procedură de urgenţă, cu proiectul de Lege pentru ratificarea Acordului între Guvernul României şi Guvernul Republicii Ungare privind colaborarea în domeniul prevenirii şi combaterii criminalităţii transfrontaliere, semnat la Szeged la 21 octombrie 2008, trimis cu adresa nr.   PL-x 274 din 25 mai 2009 şi înregistrată cu nr. 31/540 din 25 mai  2009, respectiv nr. 32/318 din 25 mai 2009.
           
Potrivit prevederilor  art. 75 din Constituţia României, republicată şi ale art. 92 alin. (8) pct.1 din Regulamentul Camerei Deputaţilor, republicat, Camera Deputaţilor este  primă Cameră sesizată.
Consiliul Legislativ, prin avizul nr.441/7 mai 2009, a avizat favorabil proiectul de lege.

Comisia pentru politică externă a avizat favorabil proiectul de lege, în şedinţa din 27 mai 2009.

Acordul supus ratificării a fost încheiat în scopul pregătirii şi adoptării măsurilor necesare aderării ţării noastre la Spaţiul Schengen în anul 2011 şi are ca obiectiv crearea unei baze juridice bilaterale pentru cooperarea în domeniul prevenirii şi combaterii criminalităţii transfrontaliere.
În conformitate cu prevederile art. 61 şi ale art. 63 din Regulamentul Camerei Deputaţilor, Comisiile au dezbătut proiectul de lege în şedinţe separate, în ziua de  10 iunie 2009.   La şedinţa Comisiei juridice, de disciplină şi imunităţi au fost prezenţi 16 deputaţi din totalul de 24 membri ai acesteia, iar la şedinţa Comisiei pentru apărare, ordine publică şi siguranţă naţională au fost prezenţi 22 de deputaţi, din totalul de 24 de membri.

La dezbateri au participat, în calitate de invitaţi, domnul Ovidu Simina- consilier în cadrul Ministerului Administraţiei şi Internelor şi domnul Pătuleanu Marin – consilier secretar de stat.
În urma dezbaterilor, membrii celor două Comisii au hotărât, cu unanimitate de voturi, să supună  plenului Camerei Deputaţilor spre dezbatere şi adoptare,  proiectului de lege, în forma prezentată de Guvern .
În raport cu obiectul şi conţinutul său, proiectul de lege face parte din categoria legilor ordinare.
                      PREŞEDINTE ,                                     PREŞEDINTE,                          

                       Daniel BUDA                                  Costică CANACHEU                                                
                       SECRETAR,                                           SECRETAR,

            Gabriel ANDRONACHE                                 Eugen BĂDĂLAN
      Expert,

      Florica  Manole
      Expert,

      Luminiţa Mihaela Oprea

